Donald Trump a fost interzis pe Facebook până în 2023.
Contul de Facebook al lui Donald Trump va fi suspendat până în ianuarie 2023. În acel moment, Facebook va analiza dacă Trump mai reprezintă un pericol. Conturile lui Donald Trump au fost suspendate în urma violenţelor de la Capitoliu, de la începutul lunii ianuarie.
Facebook a anunţat vineri că fostul preşedinte american Donald Trump este suspendat până pe 7 ianuarie 2023, relatează CNN.Facebook a declarat că va evalua în acel moment circumstanţele pentru a vedea dacă ar trebui să i se permită să revină pe platformă.Compania a declarat că, odată ce au trecut cei doi ani, va evalua dacă mai există riscul pentru siguranţa publicului a dispărut. "Vom evalua factori externi, inclusiv cazuri de violenţă şi alţi indicatori de tulburări civile. Dacă stabilim că există încă un risc serios pentru siguranţa publică, vom extinde restricţia", anunţă Facebook.Conturile lui Donald Trump de Facebook şi Instagram au fost suspendate în luna ianuarie, după violenţele de la Capitoliu.Mark Zuckerberg, CEO-ul Facebook, crede că prezența lui Trump pe rețelele de socializare reprezintă un risc prea mare.